วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย 7 มิ.ย. 20560 - บล.เอเอสแอล
7 มิ.ย. 2560

วิเคราะห์ตลาดภาคบ่าย
ภาครวมตลาดภาคเช้า
SET Index ปิดภาคเช้า 1,571.25 จุด (+2.30จุด,+0.15 %) กรอบ 1,573-1,568 จุด มูลค่าการซื้อขาย 20,847 ลบ. เรียงลำดับมูลค่าการซื้อขายรายกลุ่ม ENERG TRANS CONMAT BANK ICT PROP FIN COMM ตามลำดับ. ตลาดภูมิภาค [Hang Seng -0.04%][KOSPI -0.18%][Nikkei225 +0.06%][ChinaA50 +1.10%][TAIEX -0.06%]
[ติดตาม]

– Crude Oil Inventories สหรัฐ 21.30น.
Source : Investing.com
PTTGC เซ็นสัญญาร่วมทุน”คุคาเร่-ซูมิโตโม”โครงการผลิตพลาสติกวิศวกรรมชั้นสูง-ยางเทอร์โมพลาสติกในไทย
นายสุพัฒนพงษ์  พันธ์มีเชาว์ ประธานเจ้าหน้าที่บริหารและกรรมการผู้จัดการใหญ่ บมจ.พีทีที โกลบอล เคมิคอล (PTTGC) กล่าวว่า วันนี้ (7 มิ.ย.) บริษัท ,บริษัท คุราเร่ จำกัด และบริษัท ซูมิโตโม คอร์ปอเรชั่น จำกัด จากญี่ปุ่น ได้ร่วมลงนามในสาระสำคัญของข้อตกลงสัญญาร่วมทุนเบื้องต้น (Key Terms Joint Venture Agreement)  ของโครงการผลิตและจำหน่ายผลิตภัณฑ์พลาสติกวิศวกรรมชั้นสูงประเภท High Heat Resistant Polyamide-9T และผลิตภัณฑ์ยางเทอร์โมพลาสติกประเภท Hydrogenated Styrenic Block Copolymers (HSBC) ในประเทศไทย โดยคาดว่าจะสรุปผลการลงทุนได้ในช่วงสิ้นปี 2560 และจะจัดตั้งบริษัทร่วมทุนแห่งใหม่ในช่วงต้นปี 2561 (Source : IQ สำนักข่าวอินโฟเควสท์)
IMPACT (+) CPN PTT U PTTEP CPF PTTGC EA CBG TRUE TOP ADVANC BEC STEC NOK EGCO DELTA LPN
IMPACT (-) AOT SCC KBANK KTB HMPRO IVL MAKRO MINT IRPC BJC TASCO TISCO BPP GLOW RATCH
แนวโน้มตลาดและหุ้นเทคนิคที่น่าสนใจ
SET Index
ไม่ผ่านแนวต้านหลัก
SET index ไม่ผ่านแนวต้านหลัก และมีแท่งเทียนโดจิช่วงเช้า ไม่ผ่านแนวต้าน 1,573 จุด ด้านแนวรับเน้นยืนแนวรับที่ 1,560-1,562  จุด โดยมีแนวรับถัดไปที่ 1,555 จุด และแนวต้าน 1,573 และ 1,582 จุดตามลำดับ ยังคงเน้นเก็งกำไรในหุ้นรายตัวเป็นหลัก
TFG
ระยะกลางยืนกรอบสามเหลี่ยม
TFG ระยะกลางยืนกรอบสามเหลี่ยม โดยลักษณะเป็นกรอบขาขึ้นและหากยืนเหนือแนวรับหลัก 5.90 บาทได้ต่อเนื่องจะเป็นการพักตัวสำเร็จ แนวรับเน้นยืน 6.00 บาท แนวต้านกรอบบน 6.40 และ 6.60 บาทตามลำดับ ตัดขาดทุนหากหลุด 5.90 บาทลงมา
BEC
ดีดตัวพร้อมวอลุ่ม
BEC ระยะสั้นมีปริมาณการซื้อขายเข้ามาสูงพร้อมกับแท่งเทียน bullish candlestick สนับสนุนสัญญาณ แนวโน้มการปรับตัวยืน 21.00 และ 21.70 บาทขึ้นไปเป็นสัญญาณเชิงบวก แนวต้าน 23.00 และ 24.40 บาทตามลำดับ ตัดขาดทุนหากหลุด 21.00 บาท
 
 